open-index/open-wikipedia-markdown huggingface dataset:
חתונה ממבט שני

**חתונה ממבט שני** היא תוכנית מציאות ישראלית, המבוססת על הפורמט הדני **Gift Ved Første Blik** ("נשואים ממבט ראשון"), ועל תוכנית המציאות הישראלית חתונה ממבט ראשון. התוכנית עלתה לשידור ביום שני 11 באוגוסט 2025 בקשת 12.

## פורמט

התוכנית מבוססת על תוכנית המציאות הישראלית חתונה ממבט ראשון, שמבוססת על פורמט דני שאומץ בארצות הברית וזכה שם להצלחה.

במסגרת התוכנית, שישה זוגות של משתתפים גרושים מחותנים בתאילנד, ומנסים ליצור זוגיות. הזוגות חיים בשכנות במתחם וילות מבודד בתאילנד במשך שלושה שבועות, בליווי של ד"ר יעל דורון. בסיום התקופה כל זוג צריך להחליט אם הם חוזרים לישראל יחד או בנפרד.

## הזוגות המשתתפים
בשני הפרקים הראשונים של הסדרה נחשפו ארבעה מתוך ששת הזוגות המשתתפים. שני הזוגות הנותרים נחשפו בפרק השלישי.

## מדרוג

## פרסים ומועמדויות

## קישורים חיצוניים

* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות מציאות ישראליות: שידוכים והיכרויות
קטגוריה:תוכניות טלוויזיה ישראליות שעלו לשידור בשנת 2025
קטגוריה:קשת: תוכניות וסדרות
קטגוריה:תוכניות טלוויזיה ישראליות מבוססות על פורמט דני
קטגוריה:חתונה בתרבות
קטגוריה:זוגיות
ראול פלורוץ

**ראול אלכסנדר פלורוץ** (בגרמנית: **Raul Alexander Florucz**; נולד ב-10 ביוני 2001 בפוקלברוק שבאוסטריה) הוא כדורגלן אוסטרי המשחק בעמדת קשר הכנף בקבוצת רויאל אוניון סן-ז'ילואז מליגת העל הבלגית ובנבחרת אוסטריה.

## חיים אישיים
פלורוץ נולד באוסטריה להורים רומנים מארד. סבו מצד אמו, מיכאי מירוניוץ, היה שחקן כדוריד בין-לאומי שייצג את רומניה.

## קריירת מועדונים
פלורוץ גדל במחלקות הנוער של DSG אוניון האיד, FC פאשינג יו, ל.א.ס.ק. לינץ ולוקומוטיבה זאגרב, ושיחק בקבוצה הבוגרת של לוקומוטיבה זאגרב במסגרת ליגת העל הקרואטית, ממנה גם הושאל לקבוצות נ.ק. ססבטה, הרוואטסקי דרגווליאץ ויארון זאגרב מליגת המשנה הקרואטית.

בחודש ינואר 2023 חתם על חוזה לשלוש שנים באולימפיה ליובליאנה מליגת העל הסלובנית החל מעונת . הוא שיחק במועדון במשך שתי עונות, בהן ערך 58 הופעות ליגה והבקיע 24 שערים.

ב-17 ביוני 2025 חתם על חוזה לארבע שנים ברויאל אוניון סן-ז'ילואז מליגת העל הבלגית. ב-20 ביולי ערך את הופעת הבכורה שלו במועדון, בהפסד 1–2 לקלאב ברוז' במסגרת הסופר קאפ הבלגי. ב-25 ביולי ערך את הופעת הבכורה שלו בליגה, בתיקו 1-1 נגד רויאל אנטוורפן במסגרת המחזור הראשון, במסגרתו גם הבקיע את שער הבכורה שלו במועדון.

## קריירה בין-לאומית
ב-20 במרץ 2025 ערך פלורוץ את הופעת הבכורה שלו בנבחרת אוסטריה, בתיקו 1-1 נגד נבחרת סרביה במסגרת ליגת האומות 2024/2025.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני לוקומוטיבה זאגרב
קטגוריה:כדורגלני הרוואטסקי דרגווליאץ
קטגוריה:כדורגלני אולימפיה ליובליאנה
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת אוסטריה
קטגוריה:אוסטרים שנולדו ב-2001
אביגדור גרינשפן

**אביגדור גרינשפן** (1885 – 1960) היה מורה, מחנך, משורר, מתרגם ופובליציסט עברי. ממייסדי תנועת גורדוניה.

נולד בשנת 1885 בלחוביץ' שבפלך מינסק ולמד בחינוך ישיבתי בליטא, אך נטה להשכלה ולציונות. ב-1913 עמד בבחינות הבגרות ובאותה שנה עלה לארץ ישראל בה החל לעסוק בהוראה. בסתיו 1914 עם פרוץ מלחמת העולם הראשונה, גלה מהארץ, שכן סירב לקבל עליו נתינות עותמאנית. הוא שב לליטא ושימש כמורה לספרות וללימודי דת בסמינר למורים בוילנה.

ב-1920 עלה פעם נוספת לארץ, והחל ללמד במטולה ובסג'רה. ב-1922 יצא ללימודים באוסטריה ולמד בפקולטה לפילוסופיה של אוניברסיטת וינה. ב-1926 קיבל תואר דוקטור. באותה התקופה היה בין מייסדי תנועת גורדוניה בפולין. ב-1935 שב ארצה והחל ללמד בכפר הנוער בן שמן. בנוסף, שימש כמרצה נודד מטעם ועדת התרבות של ההסתדרות הכללית מטעם הקרן הקיימת.

גרינשפאן פרסם שירים, מסות ומאמרים בנושאי ספרות עברית וכללית בין היתר מעל דפי גלים, דבר, הדואר, הצפירה, היום ועיתונים נוספים בארץ ובחו"ל. הוא תרגם שירה מיידיש ואסופה מתרגומיו הופיע בקובץ 'אחיספר' שיצא בניו-יורק בשנת תש"ה.

גרינשפן נפטר בתל אביב בכ"ז בטבת תש"ך, 27 בינואר 1960, ונטמן בבית העלמין קריית שאול. אחיו, הרב נחמן שלמה גרינשפאן (1878–1961), היה ראש ישיבת עץ-חיים בלונדון.

## קישורים חיצוניים

## הערות שוליים

קטגוריה:משוררים ישראלים
קטגוריה:משוררים ליטאים
קטגוריה:אנשי חינוך יהודים ליטאים
קטגוריה:מתרגמים יהודים ליטאים
קטגוריה:משוררים יהודים ליטאים
קטגוריה:בעלי תואר דוקטור מאוניברסיטת וינה
קטגוריה:כפר הנוער בן שמן
קטגוריה:פעילי ההסתדרות הכללית
קטגוריה:מתרגמים מיידיש לעברית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1885
קטגוריה:ישראלים שנפטרו ב-1960
סליצה

ממוזער|250px|כנסיית מיכאל הקדוש (1787) בסליצה
**סליצה** (בסלובקית: *Selice*; בהונגרית: *Szelőce* או *Sókszelőce*) היא עיירה בנפת שַלַה, מחוז ניטרה, בדרום-מערב סלובקיה. העיירה שוכנת במישור הפאנוני, על ערוץ ישן של נהר ואה, כ-14 ק״מ מדרום-מזרח לשלה וכ-26 ק״מ מצפון-מערב לנובה זאמקי. נכון ל-31 בדצמבר 2024 התגוררו בה 2,846 תושבים.

## היסטוריה
עדות כתובה מוקדמת לקיומה של סליצה מופיעה כבר בשנת 1078, אז נזכר היישוב בשם *Seleuch* כחלק מנחלות האצולה באזור ניטרה.

בהמאה ה-16 חרבה העיירה במהלך הפלישות העות׳מאניות, אך התאוששה במאות ה-17–18 תחת חסות משפחות Hunyady ו-Károlyi, שהשקיעו בשיקום החקלאות והקמת טחנות קמח על זרועות נהר ואה. ב-1787 נבנתה כנסיית מיכאל הקדוש בסגנון קלאסיציסטי, ומגדלה קיבל את צורתו הנוכחית בשנת 1882.

לאחר התמוטטות האימפריה האוסטרו-הונגרית (1918) נכללה סליצה בצ'כוסלובקיה. בין 1938 ל-1945 הועברה לחסות הונגרית בעקבות בוררות וינה הראשונה, ומ-1945 ועד פירוק צ'כוסלובקיה (1993) חזרה לשלטון צ'כוסלובקי. בשנת 1946 אוחד הכפר הסמוך Šok  בתחום המוניציפלי של סליצה, וכך נקבעו גבולותיה הנוכחיים של סליצה.

## גאוגרפיה ואקלים
סליצה שוכנת בגובה 113 מ׳ מעל פני הים ושטחה 38.36 קמ״ר. האקלים יבשתי: הטמפרטורה הממוצעת בינואר −1.7 °C וביולי 21.4 °C; כ-570 מ״מ משקעים בממוצע שנתי.

## כלכלה ותרבות
הכלכלה המקומית נשענת על חקלאות (תירס, סלק סוכר, גידול בקר) ועל תעשיית מזון קטנה. מלאכת יד מסורתית - קליעת סלי ערבה - נשמרת בקרב תושבי הכפר שוק. מדי אוגוסט נערך בעיירה פסטיבל "ימי סליצה" הכולל מופעי פולקלור ומרוץ דיג על הנהר.

## הקהילה היהודית
קהילה יהודית מתועדת בסליצה כבר בראשית המאה ה-19. ב-"המילון הגאוגרפי של ממלכת הונגריה" (1851) שחיבר  נמנו בעיירה 103 יהודים, ובכפר הסמוך שוק  - 124 יהודים ובית כנסת פעיל.

בית-הכנסת האורתודוקסי של סליצה עצמה נבנה בשנת 1802 והיה מן המבנים הציבוריים הראשונים שהוקמו מעבר לגדות ואה. בתחילת אותה מאה כיהן בעיירה הרב יוסף הירש וייס (1800–1881), לימים רבה של אגר וממנהיגי האורתודוקסיה בהונגריה.

ב-1939 מנתה הקהילה 63 נפשות בלבד, ורובן גורשו והושמדו בתקופת השואה. לאחר המלחמה לא חודשה הקהילה. בית-הקברות היהודי, שבו כ-70 מצבות מהמאה ה-19 וה-20, שוקם ביוזמת מתנדבים בינלאומיים באוגוסט 2024.

## אתרים בולטים
* **כנסיית מיכאל הקדוש** (1787) – כנסייה קלאסיציסטית עם מגדל כיפתי.
* קפלת הקבורה של משפחת Hunyady (סוף המאה ה-18).
* מצפור עתיק על גדת נהר ואה.
* בית-הקברות היהודי (שוחזר 2024).

## אישים בולטים
* **הרב יוסף הירש ווייס** – רבה של סליצה בראשית המאה ה-19; רבה של אגר (1840–1881).

## קישורים חיצוניים
* 
* 
## הערות שוליים

קטגוריה:סלובקיה: ערים
קטגוריה:יישובים שהוקמו במאה ה-11
דיר ע'סאנה

**דיר ע'סאנה** (בערבית: **دير غسانة**) הוא כפר פלסטיני הממוקם במרכז השומרון, בנפת ראמאללה ואל-בירה של הרשות הפלסטינית. הוא ממוקם כ-25 ק"מ צפונית-מערבית לעיר ראמאללה, בגובה של כ-400 מטרים מעל פני הים. שפת הכפר היא ערבית וכל תושביו הם מוסלמים. ב-1964 אוחד הכפר עם הכפר בית רימא למועצה מקומית אחת בשם בני זייד אל-ע'רביה.

## מקור השם
הכפר נקרא על שם מנזר שהיה שייך לשבט ע'סאן הנוצרים. הנוסע מוסטפא אל-בכרי עבר דרכו בשנת 1710 לספירה, והזכיר אותה יותר מפעם אחת במסעותיו בשם "דיר ע'סאן".

## גאוגרפיה
הכפר מוקף בכפרים: כפר א-דיכ, ברוקין, בית רימא, כפר עין, עאבוד, אל-לובן אל-ע'רבי ודיר בלוט, וכן היישובים הישראלים פדואל ובית אריה.

## היסטוריה
ויליאם פוקסוול אולברייט ורולאן דה וו בקשו לזהות את דיר ע'סאנה עם העיר המקראית צרדה, בשל קרבתם של עין צרידה ועמק חלת צרידה המשמרים את שמה של צרדה לכפר. כמו כן, בדיר ע'סאנה נמצא אתר ארכאולוגי מתקופת הברזל, המתאים לתקופה של ירבעם בן נבט. אחרים זיהו את צרדה בכפר סורדא או במגוון אתרים באזור נחל שילה.

הכפר דיר ע'סאנה אוחד עם הכפר בית רימא למועצה מקומית בני זייד אל-ע'רביה, הקרויה על שם השבט הערבי בני זייד, שקיבל את השטח כפייף מאת הסולטאן האיובי צלאח א-דין במאה ה-12, בתמורה לשירות בצבא המוסלמי בתקופת מסעי הצלב הראשונים.

### תחת שלטון ירדן
בשנת 1964, תחת השלטון הירדני, אוחד הכפר עם העיירה בית רימא למועצה מקומית אחת בשם בני זייד אל-ע'רביה.

## הערות שוליים

קטגוריה:נפת רמאללה ואל-בירה
בית רימא

**בית רימא** (בערבית: **بيت ريما**) היא עיירה פלסטינית במערב השומרון, המשתייכת לנפת רמאללה ואל-בירה. מאז 1966 היא חולקת מועצה מקומית עם הכפר דיר ע'סאנה תחת השם עיריית בני זיד אל-ע'רביה, ונחשבת לאחת המועצות המקומיות הוותיקות ביותר ברשות הפלסטינית. כביש משני מחבר אותה לכביש הראשי, שאורכו 3.7 ק"מ. זוהי אחת העיירות החשובות ביותר בבני זיד בשל מיקומה המרכזי.

## אטימולוגיה
בית רימא מזוהה עם בית רימה, יישוב יהודי קדום מתקופת בית שני, שנזכר במשנה כאחד המקומות מהם הועלו מנחות של יין לבית המקדש. בית רימא ידועה בייצור שמן הזית שלה, המשווק ונמכר הן בשוק המקומי והן בשוק הבינלאומי.

## גאוגרפיה
העיירה בית רימא ממוקמת בצפון-מערב נפת ראמאללה, כ-27 ק"מ מהעיר ראמאללה, מזרחית ליישוב בית אריה, צפונית מזרחית לעאבוד וצפונית מערבית לנבי סאלח. גובהה 550 מטר מעל פני הים. שטחה הבנוי הוא כ-5,629 דונם, ושטחה הכולל הוא כ-41,000 דונם. בית רימא ממוקמת בצומת של שני מחוזות:
* בצפון סלפית: דרך דיר ע'סאנה - כפר א-דיכ.
* בדרום ראמאללה: דרך כביש אום סאפא - נבי סאלח.
* לאחר מכן ישנו כביש נוסף המחבר אותו לכפרים המערביים של רמאללה, והוא: עאבוד - אל-לובן אל-ע'רבי.

## אוכלוסייה
תושבי בית רימא הם ערבים ומוסלמים. נכון לשנת 2022 אוכלוסייתה מוערכת בכ-4,878 נפשות על פי נתוני הלשכה המרכזית לסטטיסטיקה הפלסטינית.

## בסכסוך הישראלי-פלסטיני
ב-24 באוקטובר 2001, במהלך האינתיפאדה השנייה, פשטו כוחות צה"ל בכוחות גדולים על בית רימא, במטרה ללכוד את האחראים לרצח רחבעם זאבי, אם כי לא ברור אם הם נכחו בעיירה באותה עת. בתקיפה נהרגו בין 6 ל-9 תושבים, בהם ארבעה מאנשי המשטרה הפלסטינית.

מספר פעילי טרור פלסטיני היו תושבי בית רימא, בהם עלי עטא, אחמד חאזם, מוחמד זגלול אל-רימאווי, עבדול קאדר ואיסמעיל ברגותי. ישנם גם יותר משמונים אסירים ביטחוניים מהעיירה שנכלאו בבתי הסוהר הישראליים, כולל כאלה המרצים מאסרים ארוכים, כמו עבדאללה ברגותי, שנידון לעונש הגבוה ביותר בהיסטוריה של בתי הכלא בישראל: 67 מאסרי עולם ו-500 שנים, וטרוריסטים כמו מג'די א-רחימי, בסיל, מוחמד אל-רימאווי וחמדי קראן, שביצעו את רצח רחבעם זאבי, ואחרים המרצים מאסרי עולם. אשתו של מג'די א-רחימי, פתחיה ברגותי, הייתה האישה הפלסטינית הראשונה שנבחרה לכהן כראש עיר בעיירה.

## תרבות
שפתם של אנשי בית רימא היא ערבית, והם מדברים אותה בניב הכפרי הפלסטיני. ישנם הבדלים קלים בניב בין הרימאווי לברגות'י. לפני 1967 העיירה הייתה חלק ממחוז לוד, הנמצאת במרחק של כ-19 ק"מ דרומית מערבית לשם, והיא גם נמצאת במרחק של כ-35 ק"מ מחוף הים התיכון. לאחר מכן היא הייתה חלק ממחוז ירושלים, ולאחר הקמת הרשות הפלסטינית, העיר נעשתה חלק מנפת ראמאללה.

## תעסוקה
80% מאוכלוסיית בית רימא עובדת בתחום ההוראה בבתי ספר ואוניברסיטאות, וביניהם רופאים, מהנדסים, עורכי דין, אנשי מקצוע, בעלי מלאכה ואחרים. 10% עובדים בחקלאות ו-10% מהם פועלים.

## הערות שוליים

קטגוריה:נפת רמאללה ואל-בירה
בית רימא
עונת 1995/1996 בליגת העל הארגנטינאית

**עונת 1995/1996 בליגת העל הארגנטינאית** הייתה העונה ה-105 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-4 באוגוסט 1995 והסתיימו ב-22 באוגוסט 1996.  

בהתאם לתוצאות של העונה הקודמת דפורטיבו מנדיז'ו וטאז'רס ירדו לליגת משנה. במקומם עלו אסטודיאנטס לה פלאטה וקולון.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. החל מעונה זו על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות העפילו לגביע ליברטדורס 1997. נציגים לתחרות גביע קונמבול נקבעו בהתאם להישגים בעונה הסדירה.

לקביעת היורדות לליגה משנה הוכנה טבלה של הישגי הקבוצות בעונות 1992/1993, 1993/1994 ו-1994/1995. 2 קבוצות אחרונות בטבלה זו ירדו ליגה.

ולס סארספילד זכתה בתחרות אפרטורה (התואר השלישי של הקבוצה) בהמשך היא זכתה גם בתחרות קאלוסורה. היא העפילה לגביע ליברטדורס 1997. הקבוצה השנייה שהעפילה הייתה ראסינג קלוב.

לגביע קונמבול העפילה לנוס.

בהתאם לטבלת הישגים בעונות קודמות בלגראנו וארחנטינוס ג'וניורס ירדו ליגה.

חוסה לואיס קלדרון מאסטודיאנטס לה פלאטה כבש 13 שערים וזכה בתואר מלך השערים של אפרטורה. אריאל לופס מלנוס כבש 12 שערים וזכה בתואר מלך השערים של קלאוסורה. 

פרס כדורגלן השנה בארגנטינה הוענק לחוסה לואיס צ'ילאברט () מולס סארספילד.
### תחרות אפרטורה

התחרות החלה ב-4 באוגוסט והסתיימה ב-18 בדצמבר.  

### התחרות קלאוסורה

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-1995
קטגוריה:תחרויות כדורגל ב-1996
קטגוריה:עונות בליגת העל הארגנטינאית
אמקה אנלי

**צ'וקוואמקה סומטו "אמקה" אנלי** (באנגלית: **Chukwuemeka Somto "Emeka" Eneli**; נולד ב-18 באוקטובר 1999 בלאנסינג שבמישיגן, ארצות הברית) הוא כדורגלן אמריקאי המשחק בעמדת הקשר האחורי בקבוצת ריאל מונרכס בהשאלה מריאל סולט לייק ובנבחרת ארצות הברית.

## קריירת מועדונים
אנלי נולד בלאנסינג שבמישיגן, ארצות הברית, למשפחה ממוצא ניגרי, ובגיל שמונה עבר עם משפחתו לדבלין, אוהיו. בין השנים 2012-2017 שיחק במחלקת הנוער של קולומבוס קרו, ולאחר מכן שיחק במשך שנה אחת במחלקת הנוער של אוהיו פרמייר. בשנת 2018 החל ללמוד באוניברסיטת קורנל, ובשנת 2022 סיים את לימודיו בהנדסה ביולוגית ועסקים. הוא שיחק בקבוצת ליגת הקולג'ים של המועדון, קורנל ביג רד. במקביל לקריירת הקולג'ים, שיחק בקבוצות ליונסברידג' ופלינט סיטי באקס מהליגה הרביעית החצי-מקצועית בארצות הברית.

לאחר עונת , הגיש אנלי את מועמדותו לסופרדראפט ה-MLS  לעונת . הוא נבחר בדראפט על-ידי ריאל סולט לייק בבחירה ה-25 בסיבוב הראשון. ב-25 במרץ 2023 ערך את הופעת הבכורה שלו במועדון, בהפסד 4-0 לסנט לואיס סיטי במסגרת המחזור החמישי ב-MLS לעונת . ב-9 במרץ 2024 הבקיע את שער הבכורה שלו במועדון, בהפסד 2-1 לקולורדו ראפידס במסגרת המחזור הרביעי בליגה לעונת .

## קריירה בין-לאומית
ב-18 בינואר 2025 ערך אנלי את הופעת הבכורה שלו בנבחרת ארצות הברית, בניצחון 3-1 על נבחרת ונצואלה במשחק ידידות.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:לאנסינג: אישים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:מישיגן: כדורגלנים
קטגוריה:כדורגלני ריאל סולט לייק
קטגוריה:כדורגלני ריאל מונרכס
קטגוריה:כדורגלני נבחרת ארצות הברית
קטגוריה:אמריקאים ממוצא ניגרי
קטגוריה:אמריקאים שנולדו ב-1999
אנדריי (כדורגלן יליד 1998)

**אנדריי ראמוס דו נסימנטו** (בפורטוגזית: **Andrey Ramos do Nascimento**; נולד ב-15 בפברואר 1998 בריו דה ז'ניירו שבברזיל) הוא כדורגלן ברזילאי המשחק בעמדת הקשר האחורי.

## קריירת מועדונים
אנדריי גדל במחלקת הנוער של ואסקו דה גאמה, ובעונת  החל את הקריירה המקצוענית שלו בקבוצה הבוגרת של המועדון במסגרת ליגת המשנה הברזילאית. בתום עונה זו העפיל המועדון לליגת העל הברזילאית, עד שבתום עונת  ירד פעם נוספת לליגת המשנה. בעונת  שיחק אנדריי עם המועדון בליגת המשנה.

בחודש פברואר 2022 חתם בקוריטיבה מליגת העל הברזילאית, וב-18 ביולי 2024 הושאל לסיארה מליגת המשנה הברזילאית, במדיה ערך עשר הופעות ליגה.

ב-28 בפברואר 2025 חתם באתלטיק מליגת המשנה הברזילאית, ובחודש יולי שוחרר מהמועדון לאחר חמש הופעות ליגה.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ואסקו דה גאמה
קטגוריה:כדורגלני קוריטיבה
קטגוריה:ברזילאים שנולדו ב-1998
ג'ונתן לוין (כלכלן)

**ג'ונתן דייוויד לוין** (באנגלית: **Jonathan David Levin**; נולד ב-17 בנובמבר 1972) הוא כלכלן יהודי-אמריקאי המכהן כנשיא אוניברסיטת סטנפורד מאז אוגוסט 2024. קודם לכן, כיהן כדקאן בית הספר לעסקים של אוניברסיטת סטנפורד בין השנים 2016 ל-2024. מחקריו האקדמאיים הבולטים עוסקים בתחום ארגון תעשייתי, עיצוב שוק, כלכלת הגבלים עסקיים ותורת החוזים ומכרזים.

## ביוגרפיה

לוין נולד בקונטיקט, הוא בנו של ריק לוין, כלכלן והנשיא לשעבר של אוניברסיטת ייל. ב-1994 סיים תואר ראשון בספרות אנגלית ובמתמטיקה מאוניברסיטת סטנפורד. ב-1996 סיים תואר שני בכלכלה מאוניברסיטת אוקספורד. את לימודי הדוקטורט בכלכלה שסיים ב-1999, עשה במכון הטכנולוגי של מסצ'וסטס ולאחר מכן עשה פוסט-דוקטורט באוניברסיטת ייל.

בשנת 2000 הצטרף לחוג לכלכלה של אוניברסיטת סטנפורד, הוא מונה לפרופסור חבר ב-2005 ולפרופסור מן המניין ב-2008. בשנים 2011 עד 2014 כיהן כראש החוג לכלכלה. במקביל היה עמית בכיר במכון סטנפורד למחקר במדיניות כלכלית (SIEPR). בנוסף, ניהל את תוכנית הארגון התעשייתי בלשכה הלאומית למחקר כלכלי (NBER).

ב-2016 מונה לדקאן בית הספר לעסקים של אוניברסיטת סטנפורד. החל מאוגוסט 2024 מכהן כנשיא אוניברסיטת סטנפורד.

מחקריו של לוין מתמקדים במיקרו-כלכלה ובארגון תעשייתי ובפרט בתחומי עיצוב שוק, תורת המשחקים, תורת החוזים, מסחר אלקטרוני וכלכלת בריאות. יחד עם חברת Auctionomics שייסד פול מילגרום, ייעץ לרשות התקשורת הפדרלית (FCC) בבניית מכרז תמריצים לשידור. המכרז זיכה את הצוות בפרס אמי לטכנולוגיה והנדסה ב-2024. בשנים 2021–2025 כיהן במועצה המייעצת לנשיא ארצות הברית לנושאי מדע וטכנולוגיה, במסגרת זו עמד בראש קבוצת העבודה לנושא אקלים קיצוני וסיכונים פיננסים ובראש קבוצת העבודה למדעי החברה.

לוין הוא זוכה מדליית ג'ון בייטס קלארק (2011) לכלכלן האמריקאי המצטיין מתחת לגיל 40, זוכה מלגת גוגנהיים, מלגת פולברייט, חבר האקדמיה האמריקאית לאמנויות ולמדעים, והחברה האקונומטרית.

נשוי לאיימי ולזוג שלושה ילדים.

## קישורים חיצוניים
* 
*ביוגרפיה באתר אוניברסיטת סטנפורד

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:כלכלנים יהודים אמריקאים
קטגוריה:נשיאי אוניברסיטאות בארצות הברית
קטגוריה:סגל אוניברסיטת סטנפורד
קטגוריה:זוכי מדליית ג'ון בייטס קלארק
קטגוריה:זוכי מלגת גוגנהיים
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס אמי לטכנולוגיה ולהנדסה
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:בוגרי אוניברסיטת סטנפורד
קטגוריה:בוגרי אוניברסיטת אוקספורד
קטגוריה:אמריקאים שנולדו ב-1990
ישיבת מן ההר

**הישיבה הגדולה בראשות רבי חיים מן ההר** (מכונה: **ישיבת מן ההר**) היא ישיבה גדולה חרדית ליטאית השוכנת בביתר עילית. ראש הישיבה הוא הרב חיים מן ההר.
## תולדות הישיבה
לאחר פרישתו של הרב חיים מן ההר מראשות ישיבת המתמידים בעקבות פרשת שחיתות, הקים בשנת תשע"ב יחד עם הרב משה פינקל ישיבה שנקראה **"הישיבה הגדולה רמות"** בשכונת רמות שבירושלים. הישיבה הוקמה ביוזמתם של כמה מתלמידיו שרצו לתת במה לשיטת לימודו הידועה בעולם הישיבות כייחודית ומתעמקת.

בשנת תשע"ה עברה הישיבה למשכנה הנוכחי ברחוב כף החיים בביתר עילית.

בשנת תשע"ו אירע פילוג בישיבה, כאשר נוצר סכסוך בין הרב משה פינקל ובין הרב חיים מן ההר ויתר צוות הישיבה, ובעקבותיו עבר הפלג בראשותו של הרב מן ההר באופן זמני לירושלים. מאוחר יותר הוציא בית המשפט צו איסור כניסה המונע משני הפלגים להיכנס לבנין הישיבה "על מנת לשמור על הסטטוס קוו הקיים", ומתיר את הכניסה רק למנהל המקום.
## הישיבה כיום
נכון לשנת תשפ"ד הישיבה מונה כ-220 תלמידים.

הישיבה מתאפיינת בשיטת לימודו הייחודית של ראש הישיבה, השואפת להסביר לא רק איך **ייתכן** דין זה או אחר, אלא גם מדוע הוא **מוכרח** להיות כך ולא יכול היה להיות אחרת.

בשנת תשפ"ה החליטה הישיבה באופן תקדימי שבחורי ה"קיבוץ" ילמדו בסדר א' יחד עם אברכי הכולל הסמוך בראשותו של הרב אחי שלום כהן, על מנת להכינם לחיי האברכות.
## ביאורים

## הערות שוליים

קטגוריה:ישיבות ליטאיות בישראל
קטגוריה:ישיבות גדולות בישראל
קטגוריה:ביתר עילית
הגבעות הכחולות

"**הגבעות הכחולות**" הוא שיר שכתב אוריאל אופק והלחין דובי זלצר עבור סרט הקולנוע הישראלי "שמונה בעקבות אחד" שביים מנחם גולן בשנת 1964. את השיר שרה הזמרת גאולה גיל שאף השתתפה בתפקיד בסרט.

## רקע

השיר נכתב בשנת 1964 לסרטו של מנחם גולן "שמונה בעקבות אחד" שנעשה על פי ספרה של הסופרת העברייה ימימה טשרנוביץ אבידר. בסרט כיכבו שייקה אופיר ובומבה צור. הסרט צולם בקיבוץ גבעת השלושה, ומספר על ילד שעוזב את ביתו עם פרוץ מלחמת העולם השנייה, ובא להתארח בקיבוץ. הסרט מגולל את עלילותיהם של חבורת הילדים ומעקבם אחרי מרגל גרמני בקיבוץ.

הזמרת גאולה גיל ששחקה בסרט, שרה בו שלושה שירים בליווי מקהלת הילדים על שם צדיקוב, שיר הנושא "8 בעקבות אחד", "הגבעות הכחולות", ו"מה עוד נדבר".

## קישורים חיצוניים
* "הגבעות הכחולות", באתר הספרייה הלאומית
* 
* אקורדים לשיר, באתר ChordU

#### ביצועים
* 
* 
* 
* 

## הערות שוליים

קטגוריה:שירי גאולה גיל
קטגוריה:שירים בעברית
קטגוריה:שירים שהולחנו על ידי דובי זלצר
קטגוריה:שירים שנכתבו על ידי אוריאל אופק
קטגוריה:שירים מסרטי קולנוע
הכומר המחליק

**הכומר המחליק** (באנגלית: **The Skating Minister**) הוא ציור שמן מאת הצייר הסקוטי הנרי רייבורן, המתאר את הכומר רוברט ווקר בעת החלקה על פני אגם קפוא. היצירה צוירה ככל הנראה בשנות ה־90 של המאה ה־18, כאשר רייבורן כבר היה מבוסס כצייר דיוקנאות מוביל בסקוטלנד. המודל לדמות הוא הכומר ווקר, חבר באגודת המחליקים של אדינבורו. הציור מבוצע בטכניקת שמן על בד, מידותיו 76.2 על 63.5 ס"מ, והוא שמור כיום בגלריה הלאומית של סקוטלנד שבאדינבורו.

## תיאור היצירה
הציור מציג את הכומר לבוש שחורים, מחליק לבדו על אגם דדינגסטון הקפוא, בתנוחה מאוזנת עם זרועות שלובות אל החזה. תנוחה זו, שנקראה "עמדת הנסיעה", נחשבה למורכבת ומקצועית והייתה מוכרת בקרב מחליקים בני התקופה. האמן יצר ניגוד בולט בין הדמות המאופקת בלבושה הקפדני לבין הרקע החורפי הפראי, הכולל שמיים בגוני אפרפר־ורוד וסלעים גולמיים למרגלות הר ארת'רז סיט. הדמות מצוירת בקו מדויק ומרוסן עד כדי סילואטה, ואילו הנוף מאחוריה מטופל במכחול חופשי. ייתכן שהציור רומז בכך על טבעו הכפול של המודל – אדם מרוסן כלפי חוץ, אך נמשך לרומנטיקה וחופש פנימי.

## זהות הדמות
הדמות המתוארת בציור מזוהה באופן מסורתי עם הכומר רוברט ווקר  (1755–1808), כומר כנסיית קאנונגייט וחבר באגודת ההחלקה של אדינבורו. משפחתו של ווקר שמרה על היצירה במשך למעלה ממאה שנה, ונינתו ביאטריקס סקוט כתבה בשנת 1926 כי תמיד הובנה במשפחה הידיעה שמדובר בדיוקן שצייר סר הנרי רייבורן. היא הוסיפה כי הצייר עצמו העניק את הציור לאלמנת ווקר לאחר מותו, והוא עבר בירושה בדורות הבאים. קשרים אישיים מתועדים בין ווקר לרייבורן, כולל עובדת היותו של רייבורן נאמן בצוואתו של הכומר, תומכים בזיהוי. אף על פי שאין אזכור ליצירה ברשומות זמניות או בצוואה עצמה, ולמרות העדר תיעוד ישיר מתקופת חייהם של השניים, מקובל לראות בדמות המחליק את ווקר. הזיהוי נותר מקובל גם לנוכח מחלוקות מאוחרות יותר באשר לזהות הצייר.

## תולדות הבעלות
בשנת 1949 נרכש הציור על ידי הגלריה הלאומית של סקוטלנד, לאחר שנשמר למעלה ממאה שנה ברשות בני משפחתו של הכומר ווקר. לאחר מותו ב־1808 עבר הציור לרעייתו ג'ין פרייזר, ולאחר מכן לבתם מגדלן ולנינתו ביאטריקס סקוט. ב־1914 הוצע למכירה בכריסטי'ס אך לא נמכר, וב־1926 נמכר לפרטית בשם לוסי יום. רק עם רכישתו מחדש ב־1949 על ידי הגלריה – במחיר של 525 לירות שטרלינג – החלה חשיפתו לציבור. ב־1973 הופיע הציור על בול דואר בריטי בסדרת "ציירים בריטיים" לציון 150 שנה למות רייבורן. הבול הופק בערך של 9 פני והופיע לצד דיוקן עצמי של האמן. הסדרה זכתה לפופולריות רבה, והבול עם דמות המחליק הודפס ביותר מ־5.3 מיליון עותקים.

## פרשנות ומחלוקות
מאז שנות ה־90 התעוררה מחלוקת באשר לייחוס היצירה לרייבורן. סטיבן לויד, אוצר בגלריה הלאומית לפורטרטים של סקוטלנד, טען כי הציור הוא פרי מכחולו של האמן הצרפתי אנרי־פייר דאנלו, שפעל באדינבורו באותה תקופה. לויד הצביע על הדמיון לתנוחות חוזרות ביצירותיו של דאנלו והיעדר מקבילות סגנוניות אצל רייבורן. לעומתו טען דנקן תומסון, לשעבר ראש הגלריה, כי אופן הנחת הצבע, סימני תיקונים סביב כובע הדמות, והעדר רישומים מקדימים – כל אלה תומכים בייחוס לרייבורן, שפעל בגישה אינטואיטיבית. עדות יחידה מהתקופה, שנמסרה על ידי נינתו של ווקר, ביאטריקס סקוט, תומכת בייחוס המקורי, אך אין כל תיעוד ישיר מימי חייו של האמן. לפיכך, שאלת המחבר נותרה פתוחה ומעוררת עניין מתמשך.

## קישורים חיצוניים

## הערות שוליים

קטגוריה:ציורי שמן
קטגוריה:גברים בציור
קטגוריה:ציורים מהמאה ה-18
דיוקן יוזף היידן

**דיוקן יוזף היידן** (באנגלית: **Joseph Haydn**) הוא ציור שמן מאת הצייר הבריטי תומאס הרדי, המתאר את המלחין האוסטרי יוזף היידן. הדיוקן צויר בלונדון בשנת 1791 ונחשב לדימוי המפורסם ביותר של המלחין.

## תיאור היצירה
הציור מתאר את היידן בגיל מתקדם, יושב בידו ספר, לבוש במעיל כהה ובצעיף לבן. הוא מוצג כאיש מהוגן מן המעמד הגבוה, ברוח התקופה הג'ורג'יאנית. הרקע אפל ומדגיש את פניו ותוויו, ומתוכו בולטים אלמנטים של וילון אדום עשיר. התאורה רכה אך ממוקדת, מדגישה את קווי הפנים ומרקמי הבד. ההבעה שעל פניו של היידן שקטה ומהורהרת, והיצירה כולה נושאת אווירה של רצינות אקדמית ושל מתינות סגנונית, התואמת את כללי הפורטרט הבריטי של שלהי המאה ה־18.

## פרשנות
הדיוקן נוצר במקביל לביקורו הראשון של היידן באנגליה בשנת 1791, תקופה שבה ניטש עימות ציבורי סביב דמותו: תומכיו ראו בו גאון מוזיקלי, ואילו מבקריו האשימוהו בהפרת כללים וטעם. הדיוקן שימש מענה ויזואלי לאותה מחלוקת. הארדי יצר תדמית של מלחין בעל עידון, טעם ושיפוט מוזיקלי, השואב מהקונבנציות של דיוקן בריטי באותה תקופה. בכך הוא הציג את היידן כאמן נבון ובטוח בתרומתו לדורות הבאים. דיוקן זה עונה לאידיאל הוויזואלי שהיה מקובל על מבקרי התקופה, ומשקף את הקריאה להפנמה הדרגתית של המוזיקה של היידן באמצעות האזנה חוזרת ולמידה. בהשוואה לטקסטים של תומכיו כמו צ'ארלס ברני, ניתן לראות בו המשך חזותי ישיר של המאמץ לעצב את דמותו הציבורית של היידן. עם זאת, חשיבותו הרעיונית של הדיוקן נחלשה במאה ה־19, כאשר השתנו האידיאלים של גאונות אמנותית והדימוי של האמן הגאוני הפך לרומנטי יותר ופחות מרוסן.

## תולדות היצירה
תומאס הארדי (1757–1804) נותר דמות שולית יחסית בתולדות האמנות הבריטית, אך במהלך שנות ה־90 של המאה ה־18 צייר את דיוקנותיהם של כמה מהמוזיקאים הבולטים שפעלו בלונדון, בהם קלמנטי, סלומון, קרמר, פלהל, ארנולד ושילד. כל אלה קשורים לביקוריו של היידן באנגליה, והם מהווים אוסף דיוקנאות נדיר של עולם המוזיקה הבריטית באותה עת. אף שדיוקנו של היידן זכה להתייחסות מחקרית מסוימת, טרם הוצב בהקשר מובהק של מסורת הדיוקן הבריטי. המתח בין דמיון לפאר היה יסוד מרכזי בדיוקנאות התקופה, והדיוקן של היידן מדגים כיצד ניתן היה להשתמש בכללי הפיזיונומיה והייצוג כדי לתווך דמות ציבורית מורכבת.

## קישורים חיצוניים

## הערות שוליים

קטגוריה:דיוקנאות גברים
קטגוריה:ציורי שמן
קטגוריה:ציורים מהמאה ה-18
קטגוריה:יוזף היידן
הר שקד

**הר שקד** הוא הר בחרמון, המתנשא לגובה של 2,012 מטרים מעל פני הים. ההר שוכן למרגלות הר שיאון. צפונו מתנקז אל נחל שיאון ודרומו אל נחל חבושית, המתנקז סמוך לתחתית ההר אל נחל שיאון. דרום-מזרח ההר מנוקז על ידי ואדי חתול, הנשפך את נחל חבושית. ואדי זה מפריד את ההר מהר דובדבן.

להר שתי פסגות, מזרחית ומערבית. על הפסגה המערבית שלו, הנמוכה יותר, נמצאת תחנת רכבל סקי שיאון עליון של אתר החרמון. מהתחנה יוצאים מסלול שיאון לאורך נחל שיאון, מסלול שקד במורדות ההר עצמו, ומסלול ואדי חתול, המחבר אותו עם המסלולים היוצאים מהר דובדבן. אתר החרמון עצמו נמצא למרגלות ההר, במישור יחסי הסמוך לתחילתו.

כשאתר החרמון סגור, לאורך רוב חודשי השנה, מוגדר ההר כשטח צבאי סגור, והגישה אליו מוגבלת ונעשית רק באישור צה"ל.

ההר צופה לכיוון הר דובדבן, הר שיאון והר שלהבית הגבוהים ממנו, וגם לכיוון מטה למורדות החרמון.

עד למבצע חץ הבשן ב-2024, ההר היה נשלט מלמעלה מהר שיאון, שהיה דה-יורה בריבונות סוריה. כיום, הר שיאון נמצא תחת שלטונה של ישראל.

ההר הוא ההר הגבוה ביותר שנמצא כולו בגבולות הרשמיים של מדינת ישראל.

## הערות שוליים

שקד
שקד
קטגוריה:החרמון: גאוגרפיה
ג'ולייטה קנטלופי

**ג'ולייטה קנטלופי** (נולדה ב-24 בינואר 1985 בקומו, איטליה) היא מתעמלת איטלקייה לשעבר וכיום מאמנת התעמלות אומנותית בנבחרת ישראל תחת איילת זוסמן.

## חיים אישיים
היא התחרתה בהתעמלות אומנותית עבור בולגריה על ידי אימה (קריסטינה גיורובה) והייתה אלופת העולם בחבל באליפות העולם בלונדון בשנת 1979. סבתה, ג'ולייטה שישמנובה, הייתה מאמנת התעמלות אומנותית בולגרית מפורסמת וחברה בוועדה הטכנית של FIG.

## קריירה כמתעמלת
בשנותיה הראשונות כמתעמלת, היא עברה עם אמה בין ערים שונות ומועדוני התעמלות באיטליה. בשנת 1997, אמה החליטה לחזור לבולגריה, שם קנטלופי התאמנה תחת נשקה רובבה. במהלך תקופה זו, היא חזרה לעיתים קרובות לאיטליה, והתחרתה באליפות איטליה ובולגריה. בשנת 2002, ג'ולייטה ואמה חזרו למועדון פבריאנו באופן קבוע.

ב-2003 הצטרפה קנטלופי לנבחרת הלאומית של איטליה כמתעמלת אישית. בשנת 2005 סיימה במקום הרביעי במשחקי הים התיכון באלמריה, ספרד ובמקום ה-14 באליפות אירופה במוסקבה. בשנת 2008 סיימה במקום ה-15 באליפות אירופה בטורינו. המשיכה להתחרות אף על פי שהחמיצה את ההעפלה לאולימפיאדת בייג'ינג 2008. בשנה שלאחר מכן זכתה בזהב במשחקי הים התיכון 2009 בפסקארה. בשנת 2010 סיימה במקום ה-13 באליפות אירופה בברמן, גרמניה.

באליפות העולם במונפלייה, צרפת ב-2011 היא סיימה במקום ה-11 בגמר הקרב-רב והשיגה את הקריטריון להשתתפות באולימפיאדת לונדון 2012, שם סיימה במקום ה-16.

לאחר פרישתה ב-2013, קנטלופי החלה לאמן במועדון ההתעמלות פבריאנו, שם הפכה למאמנת הראשית של איטליה. בין תלמידותיה נמנו מילנה בלדסארי (זוכה במדליית כסף באליפות העולם ב-2018, מקום שישי באולימפיאדת טוקיו), טליסה טורטי (זוכה במדליית ארד באולימפיאדת הנוער ב-2018) וסופיה רפאלי (אלופת עולם חמש פעמים ב-2022, ומדליסטית ארד אולימפית ב-2024). כמו כן, הובילה את קבוצת פבריאנו לניצחונות מרובים באליפויות מועדונים איטלקיות.

בספטמבר 2023 הודיעה קנטלופי על פרישתה מתפקידה כמאמנת ראשית של נבחרת איטליה כדי לחפש הזדמנויות אימון אחרות מחוץ למדינה. מאז נובמבר 2023, היא עבדה כמאמנת בנבחרת ישראל. היא מאמנת את מיטל מעיין סומקין, ליאן רונה ואת נבחרת הג'וניור הקבוצתית יחד עם לינוי אשרם.

במרץ 2025, דווח בתקשורת האיטלקית על האשמתה בהתעללות בשניים מספורטאיותיה (סופיה רפאלי וסרינה אוטביאני) בפבריאנו בהאזנות סתר. רפאלי הכחישה שחוותה את ההתעללות לכאורה.

## קישורים חיצוניים

קטגוריה:מאמני התעמלות
קטגוריה:מתעמלים באולימפיאדת לונדון (2012)
קטגוריה:איטלקים שנולדו ב-1985
הר חבושית

[ממוזער|[אתר החרמון. הר חבושית מימין, והר דובדבן משמאל]]
[ממוזער|[אנדרטת חללי סיירת גולני בקרבות מלחמת יום הכיפורים, ב"רכבל עליון" על ההר]]
**הר חבושית** הוא הר בחרמון, המתנשא לגובה של 1,955 מטרים מעל פני הים. צפונו מתנקז אל נחל חבושית, הנשפך אל נחל שיאון, מערבו אל נחל ערער ודרומו אל נחל גובתה. שלושת הנחלים מתחילים במורדותיו של הר זה. ההר הוא למעשה גבעה במורדות הר דובדבן, ממש מתחת לפסגותיו הראשיות. ההר קרוי על שם הצמח חבושית המטבעות, משפחת הורדניים.

ההר נמצא ממש מעל קופות אתר החרמון והחלק המרכזי בו, ולמעשה נמצא בתחומו. במורדות ההר עובר רכבל המבקרים המרכזי ורכבל סקי, ונמצאים בו מסלולים. תחנת "הרכבל העליון" של האתר נמצאת אף היא בתחום ההר.

כשאתר החרמון סגור, לאורך רוב חודשי השנה, מוגדר ההר כשטח צבאי סגור, והגישה אליו מוגבלת ונעשית רק באישור צה"ל.

ההר צופה מערבה לשלוחת שריון ולכתף שיאון. לכיוון מעלה, ניתן לראות ממנו את הר דובדבן ואת הר שקד, הגבוהים ממנו.

מסלול ההליכה של ההר, "מסלול הר חבושית", עולה אליו מהר לבנה, החנייה התחתונה של אתר החרמון, וממשיך ממנו עד לרכבל העליון, מעט מעל פסגת ההר. מסלול זה אורך 3.5 קילומטרים, ומגיע אל הפסגה וצופה ממנה לנוף הנשקף מההר.

לזכר חיילי הסיירת שנפלו בקרבות נמצאת על ההר אנדרטת חללי סיירת גולני בקרבות מלחמת יום הכיפורים, ב"רכבל עליון", הנקודה אליה ניסו החיילים להגיע.

## היסטוריה
ההר נכבש יחד עם כל פסגתו של הר דובדבן ומורדותיו המערביים במהלך החזית הסורית במלחמת ששת הימים, ב-12 ביוני 1967, כשכוח של חטיבת גולני נחת על מצפה שלגים במעלה ההר.

במלחמת יום הכיפורים כונתה הגבעה "**גבעה 24**". לאחר כיבוש החרמון על ידי סוריה בתחילת המלחמה, ניסה כוח של סיירת גולני לכבוש אתר סמוך לגבעה, "הרכבל העליון", מכיוון "הרכבל התחתון". הכוח נאלץ לעבור במעלה ההר שכיום משמש כמדרון סקי, ולאחר אבדות פסק מניסיונות צליחת ההר. במהלך מבצע קינוח, בו נכבש מחדש החרמון על ידי ישראל, פלוגה ב' של גדוד 51 של גולני, שיועדה להגיע לגבעה 19, טעתה בניווט והגיעה לנקודה זו. בזמן שהייתו בגבעה טעה המ"פ שלה בזיהוי ודיווח שהוא נמצא על גבעה 22. גבעה 19, שיודעה לחפות על כוחות הפלוגות האחרות בתנועתן בגבעה 16 במהלך כיבוש מוצב החרמון (גבעה 21), נשארה ריקה, ובמהלך המבצע נהרגו לוחמים רבים, אך בסופו של דבר המוצב נכבש.

מאז האזור כולו נמצא תחת אחריותה של חטיבת החרמון, וממשיכתה חטיבת ההרים.

## הערות שוליים

חבושית
חבושית
חבושית
חבושית
גאורגי מיכאילוביץ' ליסיצין

**גאורגי מיכאילוביץ' ליסיצין** (ברוסית: **Гео́ргий Миха́йлович Лиси́цын**; 11 באוקטובר 1909 – 20 במרץ 1972) היה אמן שחמט רוסי מלנינגרד. לאחר התיכון נכנס למכון התעשייתי של לנינגרד, ממנו סיים את לימודיו כמהנדס מכונות.

הוא זכה בתואר אמן בשנת 1931 על הישגיו באליפות ברית המועצות השביעית. הוא זכה שלוש פעמים באליפות העיר לנינגרד בשחמט, בשנים 1933/34 (חלק מקום ראשון-שני), 1939 ו-1947 (חלק מקום ראשון-שני). הוא השתתף תדיר באליפות ברית המועצות בשחמט. התוצאה הטובה ביותר שלו הייתה בשנת 1933, כאשר חלק את המקום השלישי, אחרי המנצח מיכאל בוטביניק. הוא גם שיחק בתחרויות בינלאומיות, וסיים במקום ה-15 במוסקבה 1935. (בוטביניק וסאלו פלור ניצחו.) הוא סיים במקום השני בהלסינקי 1946 אחרי המנצח ויאצ'סלב רגוזין.

ליסיצין נחשב למומחה בפתיחת רטי מעל כולם וניצח ברבים ממשחקיו הטובים ביותר איתה. הוא היה מחברם של מספר ספרי שחמט, שרק בודדים מהם תורגמו מרוסית לאנגלית. הוא כתב בעיקר על אסטרטגיה, טקטיקות ותורת משחקי הסיום.

הוא זכה בתואר אמן בינלאומי בשנת 1950.

## ספריו

*Lisitsyn, G. M.; Cafferty, B. First Book of Chess Strategy
* Lisitsyn, G. M.; Cafferty, B. Second Book of Chess Strategy
* Lisitsyn, G. M.; Cafferty, B. The Strategy of Chess
*The Leningrad Master Tournament 1934: With participation of Max Euwe and Hans Kmoch (Botvinnik's Method Of Preparing For Competition)


## משחקי מופת

לבן: מיכאל טל, שחור: גאורגי מיכאילוביץ' ליסיצין, לנינגרד 1956.

המלך נראה חשוף ופגיע, אך טל מדגים כיצד כוחו של המלך הולך וגדל ככל שהמשחק מתקדם והכלים נעלמים מהלוח. כאשר המשחק מגיע לסיום, המלך של טל מהווה כלי התקפה של ממש, מתקדם ללב מחנה היריב, ומתכונן ללוות את אחד הרגלים שלו עד נקודת ההכתרה. שיעור של ממש בתורת הסיום.

העמדה המוצגת לאחר מסע 24 של השחור היא תחילתו של המסע של המלך. החל מכאן המלך מגיע לאגף המלכה ועושה שמות ברגלים של השחור. לאחר מסע 33 ללבן שני רגלים פחות, אך פעילותו של המלך מפצה על הגירעון החומרי.

מיכאל טל, שחור: גאורגי מיכאילוביץ' ליסיצין, לנינגרד 1956, יוטיוב

### לבן: יצחק בולסלבסקי שחור: גאורגי מיכאילוביץ' ליסיצין מוסקבה 1956

בולסלבסקי יודע שאחיזה חזקה במרכז הלוח כמעט תמיד מבטיחה התקפה מוצלחת באגף המלך. הוא מתכנן לנעוץ פרש ב-ד5, כך שלא תהיה לשחור לסלקו משם. כדי להצליח לעשות זאת הלבן צריך להיפטר משני כלים ששומרים על ערוגה זו, רץ ופרש. את הרץ הוא מפתה על ידי הקרבת רגלי ואת הפרש על ידי ריתוק זמני ולאחר מכן החלפתו. מרגע שהפרש הלבן הגיע ל-ד5 מגיעות הזדמנויות טקטיות ונראה כי ההתקפה באגף המלך מתנהלת מאליה.

יצחק בולסלבסקי  גאורגי מיכאילוביץ' ליסיצין  מוסקבה 1956, יוטיוב

## קישורים חיצוניים

## הערות שוליים

קטגוריה:נפטרים ב-1972
קטגוריה:ילידי 1909
קטגוריה:שחמטאים רוסים
רומיה ויואל

"**רומיה ויואל**" הוא שיר כתב דן אלמגור, הלחין חיים אלכסנדר וידוע בביצוע משנת 1957 של רביעיית איילון עם הסולן ברוך נדב. שם השיר הוא פרפרזה לסיפור האהבה "רומיאו ויוליה" של שייקספיר.

## רקע
להקת איילון פעלה במסגרת הפלמ"ח לפני הקמת המדינה. הלהקה התפרקה במרץ 1950, עם שחרור חבריה מצה"ל. בשנת 1953 התגבשה מחדש כרביעיית איילון, וחבריה היו מרדכי ירון, גד מן, ברוך נדב וחיים פולני, שהוחלף מאוחר יותר באיתן לב.

האלבום הראשון של הלהקה, "בקיצור ולעניין", יצא לאור בשנת 1957, מתוכו התפרסם השיר "רומיה ויואל" שכתב דן אלמגור והלחין חיים אלכסנדר.

## גרסאות כיסוי
* להקת "הכל עובר חביבי" הקליטו את השיר מתוך מחרוזת שירים תימניים, באלבום "בכל עובר חביבי - בלהיטי שנות החמישים בארץ ובעולם" משנת 1975.
* עפרה חזה ומוטי גלעדי ביצעו את השיר בתוכנית הטלוויזיה "שרתי לך ארצי", ששודרה בערוץ הראשון בשנת 1979.
* הזמר דקלון שר את השיר מתוך המחרוזת הפטנט מתימן, באלבום האוסף "חמישים שירים בביצועים חדשים, חלק א'" משנת 2001.
* הזמר-שחקן משה בקר הקליט את השיר באלבומו "סולו" משנת 2007.
* להקת כוורת ביצעה גרסת כיסוי לשיר, הוא מופיע באלבום האוסף "כוורת בקופסא - אנתולוגיה / 1971-1976" משנת 2013.

## קישורים חיצוניים
* "רומיה ויואל", באתר הספרייה הלאומית
* "רומיה ויואל", באתר פרויקט בן-יהודה
* 
* אקורדים לשיר, באתר Chordify

#### ביצועים
* 
* 
* 
* 
* 
* 

## הערות שוליים

קטגוריה:שירי כוורת
קטגוריה:שירי הכל עובר חביבי
קטגוריה:שירים בעברית
קטגוריה:שירים שנכתבו על ידי דן אלמגור
קטגוריה:שירי שנות ה-1950
קטגוריה:שירי אהבה בעברית
קטגוריה:סינגלים בהוצאת הד ארצי
חואן קרוס (כדורגלן יליד 1992)

**אלברו חואן קרוס ארמדה** (בספרדית: **Álvaro Juan Cruz Armada**; נולד ב-28 ביולי 1992) הוא כדורגלן ספרדי המשחק בעמדות המגן השמאלי והבלם באוססונה מהלה ליגה.

## קריירת מועדונים
קרוס נולד במדריד ושיחק במחלקת הנוער של אתלטיקו מדריד לפני שהצטרף ב-30 באוגוסט 2010 למחלקת הנוער של בולוניה האיטלקית מהסרייה א'. הוא הושאל ב-26 ביולי 2012 לקאררסה מהליגה האיטלקית השלישית.

ב-10 ביולי 2013 הצטרף קרוס לסן מרינו מהליגה האיטלקית השלישית. בשנת 2015, הוא עבר לפיסטוייזה מהליגה האיטלקית השלישית.

ב-19 באוגוסט 2016 חתם קרוס בסן סבסטיאן דה לוס רייס מהליגה הספרדית השלישית. ב-22 ביולי 2017 הוא עבר לראיו מחדאונדה מאותה הליגה, והיה שחקן הרכב קבוע בעונה שבה קבוצתו העפילה לליגה השנייה לראשונה בתולדותיה.

ב-10 ביולי 2018, חתם קרוס באלצ'ה מהליגה השנייה.

ב-30 באוגוסט 2020 הצטרף קרוס לאוססונה מהלה ליגה, כשחתם על חוזה לשלוש שנים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני בולוניה
קטגוריה:כדורגלני פיסטוייזה
קטגוריה:כדורגלני אלצ'ה
קטגוריה:כדורגלני אוססונה
קטגוריה:ספרדים שנולדו ב-1992
חורחה אראנדו

**חורחה אֶרַאנְדוֹ אורוס** (בספרדית: **Jorge Herrando Oroz**; נולד ב-28 בפברואר 2001) הוא כדורגלן ספרדי המשחק בעמדת הבלם באוססונה מהלה ליגה.

## קריירת מועדונים
אראנדו נולד בפמפלונה שבחבל נווארה, והוא בוגר מחלקת הנוער של אוססונה. ב-6 בדצמבר 2017, בעודו שחקן נוער, חתם על חוזה מקצועני ראשון באוססונה עד 2019.

ב-13 במאי 2018, כשהוא בן 16 בלבד, הוא ערך את הופעת הבכורה שלו בבוגרים במדי קבוצת המילואים של המועדון, כשנכנס לשחק ב-16 הדקות האחרונות בהפסד חוץ 0–4 לדפורטיבו ויטוריה במסגרת הליגה השלישית. ב-11 באוקטובר כבש את שער הבכורה שלו במדי קבוצת המילואים, שער השוויון בתיקו 1–1 מול טצ'אנטראה. ב-1 בנובמבר האריך את חוזהו עד 2022.

ב-15 בדצמבר 2020 ערך אראנדו את הופעת הבכורה שלו בקבוצה הראשונה, כשנכנס כמחליף בניצחון 0–6 על טומארס בגביע המלך הספרדי. ב-15 ביולי האריך את חוזהו עד 2024 והושאל ללוגרונייס מהליגה השלישית.

לאחר שחזר מההשאלה, הוא שובץ מחדש בקבוצת המילואים. ב-2 במאי 2023, ערך את הופעת הבכורה שלו בלה ליגה, כשפתח בהרכב והורחק בהפסד חוץ 0–1 לברצלונה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אוססונה
קטגוריה:כדורגלני UD לוגרונייס
קטגוריה:ספרדים שנולדו ב-2001
ערן פייר

**ערן פייר** (נולד ב־1968) הוא קצין שירות בתי הסוהר בדרגת גונדר, המכהן כראש אגף טכנולוגיה ולוגיסטיקה. בעבר מפקד מחוז דרום. במהלך שירותו פיקד על בתי הסוהר אופק, רימונים, עופר וגבעון, שימש כסגן מפקד מחוז מרכז וכעוזר נציב בתי הסוהר.

## ביוגרפיה
פייר נולד וגדל בעיר ערד. 

פייר שירת בחטיבת הנח"ל כחובש גדודי. ביום העצמאות ה־41 של מדינת ישראל (1989) קיבל תעודת הצטיינות מנשיא המדינה על עשייתו המקצועית במהלך שירותו הצבאי.

### שירותו בשירות בתי הסוהר
התגייס לשירות בתי הסוהר בשנת 1996 כעובד סוציאלי. בהמשך ביצע הסבה לתחום ההדרכה, והקים את מגמת הפיקוד בבית הספר לסוהרים ע"ש ניר. לאחר מכן שירת כקצין אסירים בכלא גבעון ומונה למפקד בית המעצר פתח תקווה – תפקידו הפיקודי הראשון.

במהלך הקריירה שלו בשב"ס פיקד על מספר בתי סוהר. בשנת 2011 מונה למפקד כלא אופק ופעל לשיפור מערך החינוך והטיפול בנוער.
לאחר מכן פיקד על כלא גבעון (2014–2016), שבו ניהל את יחידת אחזקת השוהים המיועדים לגירוש בשיתוף רשות האוכלוסין וההגירה. בשנת 2016 מונה למפקד כלא עופר, שבו הופקד על כליאת עצורים על רקע ביטחוני, וב־2018 עבר לפקד על כלא רימונים, שבו שירת עד צאתו ללימודים במכללה לביטחון לאומי.

בהמשך מונה לעוזר נציב שב"ס ושימש כסגן מפקד מחוז מרכז, שם עסק בבניית הכוח המחוזי ובפיתוח תפקיד סגן מפקד המחוז בכלל הארגון.

### מפקד מחוז דרום
ב־2 באוקטובר 2024 מונה למפקד מחוז דרום והועלה לדרגת גונדר. המחוז חולש על תשע יחידות כליאה – מבית המעצר שקמה באשקלון ועד בית המעצר אילת.

בתקופת כהונתו נדרש פייר להתמודד עם אתגרים מבצעיים מורכבים, ובהם ניהול המחוז תחת איום ירי טילים במהלך הלחימה בעזה, תגבור מערכי הביטחון והמיגון במתקנים ובקרב אנשי הסגל, היערכות למבצעי כליאה רחבי היקף בעקבות הסכמי שחרור אסירים, ושמירה על פעילות מבצעית, טיפולית ומנהלתית סדירה בתנאים מורכבים. 

במרץ 2026 סיים את תפקידו כמפקד מחוז דרום ומונה לראש אגף טכנולוגיה ולוגיסטיקה של שירות בתי הסוהר.

### חיים אישיים
הוא בעל תואר ראשון בעבודה סוציאלית מאוניברסיטת חיפה, תואר שני בקרימינולוגיה מטעם האוניברסיטה העברית בירושלים ותואר שני נוסף במדעי המדינה מטעם המכללה לביטחון לאומי שמטעם אוניברסיטת חיפה.

נשוי ואב לארבעה ילדים.

## הערות שוליים

קטגוריה:גונדרים בשירות בתי הסוהר
קטגוריה:חיילי חטיבת הנח"ל
קטגוריה:בוגרי אוניברסיטת חיפה
קטגוריה:בוגרי האוניברסיטה העברית בירושלים
קטגוריה:בוגרי המכללה לביטחון לאומי
קטגוריה:ערד: אישים
קטגוריה:ישראלים שנולדו ב-1968
אבל ברטונס

**אָבֵּל בְּרֵטוֹנֶס קרוס** (בספרדית: **Abel Bretones Cruz**; נולד ב-21 באוגוסט 2000) הוא כדורגלן ספרדי המשחק בעמדות המגן השמאלי וקשר הכנף באוססונה מהלה ליגה.

## קריירת מועדונים
ברטונס נולד בלנגראו שבאסטוריאס, ושיחק במחלקות הנוער של לנגראו ואלקאסר. הוא ערך את הופעת הבכורה שלו בקבוצה הבוגרת של לנגראו ב-9 במרץ 2019, כשנכנס כמחליף בהפסד 0–1 לדוראנגו במסגרת הליגה הספרדית השלישית.

ב-31 בינואר 2022 הוא עבר לריאל אוביידו וצורף לקבוצת המילואים שלה, אוביידו ב' מהליגה החמישית. ב-21 באוגוסט, ביום הולדתו ה-22, ערך את הופעת הבכורה שלו בליגה השנייה, כשפתח בהרכב בניצחון 1–0 על לגנס.

ב-21 באוקטובר 2022 האריך ברטונס את חוזהו באוביידו עד 2026, ובינואר קודם רשמית לקבוצה הבוגרת. הוא כבש את שער הבכורה שלו ב-1 באוקטובר 2023, בניצחון 3–1 על אלדנסה.

ב-5 ביולי 2024 חתם ברטונס על חוזה לחמש שנים באוססונה מהלה ליגה בעסקת העברה בסך 2.8 מיליון אירו. הוא ערך את הופעת הבכורה שלו בלה ליגה ב-17 באוגוסט, בתיקו 1–1 מול לגנס.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל אוביידו
קטגוריה:כדורגלני אוססונה
קטגוריה:ספרדים שנולדו ב-2000
הר ערער

[ממוזער|הר ערער וכביש הגישה שעליו. בשמאל התמונה [הר חבושית]]
ממוזער|למעלה בתמונה: אחת מפסגותיו של ההר
**הר ערער** הוא הר בחרמון, המתנשא לגובה של 1,717 מטרים מעל פני הים. צפונו ומערבו מתנקזים לנחל חבושית ולממשיכו נחל שיאון, ודרומו אל נחל ערער. ההר נמצא למרגלות הר דובדבן והר חבושית, והוא הגבוה בהרי שלוחת שריון של הר שיאון, שמתחילים ממנו ויורדים במורדות החרמון דרך הר נמנמן, הר שזיף, הר כחל ונוספים.

בקצהו המזרחי נמצא אתר החרמון המרכזי, המכונה גם "רכבל תחתון". נקודה זו היא הבסיס והמרכז של אתר החרמון.

ההר צופה מערבה לשלוחת שריון ולכתף שיאון. לכיוון מעלה, ניתן לראות ממנו את הר דובדבן ואת הר חבושית, הגבוהים ממנו.

להר שתי פסגות הנמצאות בערך באותו גובה. על הפסגה המערבית קיים מוצב של צה"ל, "מוצב ערער".

## היסטוריה
ההר נכבש יחד עם כל פסגתו של הר דובדבן ומורדותיו המערביים במהלך החזית הסורית במלחמת ששת הימים, ב-12 ביוני 1967, כשכוח של חטיבת גולני נחת על מצפה שלגים במעלה ההר.

במלחמת יום הכיפורים סומנו פסגות ההר במפות במספרים 41 ו-42. מנקודת "רכבל תחתון", שלמרגלות פסגה 41, ניסה כוח של סיירת גולני לכבוש את "הרכבל העליון". הכוח נאלץ לעבור במעלה ההר שכיום משמש כמדרון סקי, ולאחר אבדות פסק מניסיונות צליחת ההר. בסופו של דבר נכבשו ההרים שמעל להר זה במהלך מבצע קינוח.

מאז האזור כולו נמצא תחת אחריותה של חטיבת החרמון, וממשיכתה חטיבת ההרים.

## הערות שוליים

ערער
ערער
ערער
ערער
דויד אפנגרובר

**דויד אָפֶנְגְרוּבֵּר** (בגרמנית: **David Affengruber**; נולד ב-19 במרץ 2001) הוא כדורגלן אוסטרי המשחק בעמדת הבלם באלצ'ה מהלה ליגה ובנבחרת אוסטריה.

## קריירת מועדונים
אפנגרובר החל לשחק כדורגל במחלקת הנוער של קבוצת ויזלבורג. בספטמבר 2013, עבר למחלקת הנוער של רד בול זלצבורג.

בעונת 2019/2020 קודם לבוגרים והושאל לליפרינג מהליגה השנייה, בה ערך את הופעת הבכורה שלו ביולי 2019. במשחק זה כבש גם את שער הבכורה שלו.

בינואר 2021 ערך אפנגרובר את הופעת הבכורה שלו בבונדסליגה האוסטרית במדי רד בול זלצבורג לאחר חזרתו מההשאלה בליפרינג. בפברואר 2021 האריך את חוזהו בזלצבורג עד מאי 2022.

ב-11 ביוני 2021 חתם אפנגרובר על חוזה לשלוש שנים בשטורם גראץ. ב-28 באוגוסט 2024 עבר לראשונה בקריירה שלו מחוץ לאוסטריה, כשחתם באלצ'ה מהליגה הספרדית השנייה.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני שטורם גראץ
קטגוריה:כדורגלני אלצ'ה
קטגוריה:אוסטרים שנולדו ב-2001
אלחנדרו איטורבה

**אלחנדרו אִיטוּרְבֶּה אנקאבו** (בספרדית: **Alejandro Iturbe Encabo**; נולד ב-2 בספטמבר 2003) הוא כדורגלן ספרדי המשחק בעמדת השוער באלצ'ה.

## קריירת מועדונים
איטורבה נולד במדריד והצטרף למחלקת הנוער של אתלטיקו מדריד ב-2008, בגיל חמש. הוא התאמן עם הקבוצה הבוגרת כבר בגיל 14, וב-18 ביולי 2022 האריך את חוזהו בשלוש שנים וקודם לקבוצת המילואים.

ב-18 בספטמבר 2022 ערך איטורבה את הופעת הבכורה שלו בקבוצת המילואים ובבוגרים, וסייע לקבוצה לעלות לליגה השלישית. ב-10 ביולי 2024 האריך את חוזהו עד 2027.

ב-16 ביולי 2025 חתם איטורבה על חוזה לארבע שנים באלצ'ה.

## קריירה בינלאומית
איטורבה ייצג את ספרד בנבחרות הנוער, וזומן לסגל הנבחרת האולימפית לאולימפיאדת פריז (2024). הוא היה השוער השלישי בסגל, וזכה עמה במדליית זהב.

## חייו האישיים
איטורבה הוא אוהד אתלטיקו מדריד מילדות. גם סבו היה שוער, ושיחק באלקלה, לוס יבנס וחטאפה בשנות ה-80.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני אתלטיקו מדריד
קטגוריה:כדורגלני אלצ'ה
קטגוריה:כדורגלנים באולימפיאדת פריז (2024)
קטגוריה:ספרדים שנולדו ב-2003
ארוחה חמה

**"ארוחה חמה"** הוא ביטוי עממי גמיש, אשר השימוש בו משתנה בהתאם להקשר, למטרה ולתחושת הדובר. למונח זה אין הגדרה מוסכמת או אחידה, והשימוש בו נסמך לעיתים קרובות על הקשרים ולא על קריטריונים ברורים.

במובנו הבסיסי, מתאר המונח ארוחה המוגשת כשהיא חמה פיזית, כך שגם מזון מעובד, כדוגמת פיצה קפואה שחוממה, יכולה להיקרא (ובהחלט להיחשב בעיני חלק מהציבור) "ארוחה חמה". עם זאת, במובנים אחרים הכוונה בדרך כלל רחבה יותר.

העדר ההגדרה המדויקת מעניק למונח "ארוחה חמה" גמישות, אך גם יוצר עמימות ולעיתים תחושת הטעיה. המונח משמש למטרות שונות - חינוכיות, שיווקיות, פוליטיות או רגשיות - ולעיתים מייצג אידיאל תרבותי יותר משהוא מתאר מצב עובדתי. ההקשר הנפוץ של השימוש במונח הוא בשיח על אוכלוסיות נזקקות וביטחון תזונתי.

## הקשרים תרבותיים וחברתיים

בהקשר תרבותי או חברתי, "ארוחה חמה" עשויה להיתפס כמאורע הכולל בישול ביתי, מסורת, השקעה ומשפחתיות. לפי תפיסה זו, ארוחת טלוויזיה המחוממת בתנור מיקרוגל לא יכולה להיחשב ארוחה חמה, על אף הטמפרטורה בה היא מוגשת.

במקרים אלו, ל"חום" של הארוחה משמעות סמלית ורגשית. הוא עשוי לשקף תחושות של אכפתיות, שייכות, ביתיות ודאגה אנושית. כך למשל, תיאורים של "חלוקת ארוחות חמות לנזקקים" מתייחסים לא בהכרח לטמפרטורת המזון, כי אם לפעולה נתפסת של חמלה, דאגה ויחס אנושי.

בהקשר המשפחתי, ארוחה חמה נתפסת לעיתים כסמל לביתיות ולקשר בין בני המשפחה, ובעיני רבים היא חלק מהציפיות החברתיות הבסיסיות של הורות ודאגה לילדים. בהקשרים אלה, היעדר ארוחה חמה עשוי להיתפס כביטוי לחסך רגשי, גם אם לאו דווקא תזונתי.

במקרים אחרים, המונח מבטא הבדל בין מצב של חוסר ביטחון אישי לבין תחושת ביטחון, "נמל מבטחים" שבו ניתן לקבל ארוחה חמה, תהא משמעותה אשר תהא.

## הקשרים מוסדיים ורווחתיים

בהקשרים מוסדיים, המונח מופיע לעיתים קרובות ללא הגדרה מדויקת, תופעה יוצאת דופן בתחום המדיניות הציבורית. מוסדות המפרטים תכולה של "ארוחה חמה" עשויים להסתפק גם במרכיב מבושל אחד. במקרים שונים ניתן משקל שונה למאפייני הארוחה - ערכיה התזונתיים, אופן ההכנה או ההגשה.

אחד הפערים הבולטים בשימוש במונח נוגע להבחנה שבין ארוחה שהוכנה בסמוך לאכילה לבין ארוחה שבושלה מבעוד מועד וחוממה מחדש. מוסדות רווחה, לדוגמה, לרוב מגישים ארוחות מחוממות שהוכנו מראש, אשר על אף היותן חמות מבחינה פיזית, לא נתפסות כטריות או כאיכותיות, ורבים רואים בהן נחותות בכל היבט קולינרי.

בתחומים כמו רווחה, חינוך או ביטחון תזונתי, משמשת "ארוחה חמה" גם כדי לציין רף בסיסי של דאגה מוסדית לצרכים פיזיים ורגשיים כאחד.

## ראו גם
* ארוחה מוסדית

## קישורים חיצוניים
* 
* 
* 
* 
* 
* שימושים במונח "ארוחה חמה" בספרות עברית, פרויקט בן־יהודה.

חמה
קטגוריה:ביטחון תזונתי
קטגוריה:מילים וביטויים בעברית
משה יצחק דרשן

רבי **יצחק משה דרשן** (**המגיד מקלם**;  ה'תקפ"ח, 1827 – ז' בכסלו ה'תר"ס, 1828 – 9 בנובמבר 1899) היה מגיד שחי בבלארוס ובליטא במאה ה-19.

## ביוגרפיה
נולד בעיירה אוזרניצה  בבלארוס בשנת ה'תקפ"ח (1827) לאביו רבי נח שהיה מלמד. כשהיה בן עשר אביו נפטר ועבר לגדול אצל סבו בסלונים, ובהמשך למד בישיבת סלונים.

לאחר נישואיו פתח חנות לבשמים, שנוהלה בפועל על ידי אשתו, אך לאחר כמה שנים נאלץ לסגור אותה. בשנת תר"ז (1847) שב לעיירה סלונים, שם פגש את רבה של העיר, הרב דב בריש אשכנזי. בזכות השפעתו של הרב אשכנזי, התקבל לחברת "זבחי צדק", שפעלה להפצת מוסר ויראת שמיים.

בשנת תר"י (1850), בהיותו בן 22, התמנה למגיד מישרים בעיירה קלם, ומעמדו זה הביא לפרסומו.

בתחילה סירב לקבל תשלום על הדרשנות, אך מאוחר יותר הסכים למסור שיעורים בתשלום נמוך מטעם חברת "זבחי צדק". בתפקיד זה נהג למסור דרשות מתוך ספרי חובות הלבבות ומבחר הפנינים, ותוך זמן קצר הוא עזב את סלונים ועבר לכהן כמגיד בנובימוש, אך גם שם לא החזיק מעמד זמן רב בתפקיד, ועבר לאיוויה.

באיוויה התוודע לרב העיר רבי דוד שלמה גרודזנסקי. כששמע על תנועת המוסר ומחוללה רבי ישראל מסלנט הוא נסע לקובנה, שם שהה רבי ישראל באותו זמן, כדי ללמוד ממנו תורה ומוסר. רבי ישראל מסלנט זיהה את כשרונותיו והשאירו אצלו, שם למד יחד עם רבי יצחק בלזר, רבי שמחה זיסל זיו ("הסבא מקלם") ורבי לייב חסיד את תורת המוסר. בעקבות רבי ישראל החל לדבר בדרשותיו בעיקר על מצוות שבין אדם לחברו.

בשנת ה'תרנ"ח חלה ועבר לגור בלידא אצל בנו בן ציון, ונפטר ביום ז' בכסלו ה'תר"ס (9 בנובמבר 1899) בגיל 72.

## לקריאה נוספת
* הרב יהודה לייב פישמן מימון, **שרי המאה**, חלק ו'

## קישורים חיצוניים
* 
* 
* 
* 
* 
* 
* פרימארגן (ריגה)⁩, 5 דצמבר 1929⁩ (30 שנים לפטירתו) 
* פרימארגן (ריגה)⁩, 23 פברואר 1932⁩ 

קטגוריה:רבנים בלארוסים
קטגוריה:תנועת המוסר: אישים
קטגוריה:מחברי ספרי מוסר ומחשבה
קטגוריה:אישים שחיו במאה ה-19
קטגוריה:בוגרי ישיבת סלונים (בלארוס)
קטגוריה:סלונים: רבנים
קטגוריה:מגידים
קטגוריה:ילידי 1828
קטגוריה:נפטרים ב-1899
מארק אגואדו

**מארק אָגוּאַדוֹ פייארס** (בספרדית: **Marc Aguado Pallarés**; נולד ב-22 בפברואר 2000) הוא כדורגלן ספרדי המשחק בעמדת הקשר באלצ'ה.

## קריירת מועדונים
אגואדו נולד בסרגוסה וגדל במחלקת הנוער של ריאל סרגוסה. ב-26 באוגוסט 2018 ערך את הופעת הבכורה שלו בקבוצת המילואים של המועדון, סרגוסה ב', במסגרת הליגה הספרדית הרביעית.

ב-11 באוגוסט 2020 הושאל אגואדו לאנדורה מהליגת הספרדית השלישית למשך שנה אחת. לאחר שחוזהו בריאל סרגוסה הוארך בשנתיים נוספות, ב-25 ביוני 2021 הוארכה גם השאלתו לאנדורה לעונה נוספת.

אגואדו היה שחקן הרכב קבוע באנדורה וסייע לקבוצה להעפיל לליגה השנייה לראשונה בתולדותיה. ב-1 ביולי 2022, הוארכה השאלתו לעונה נוספת.

ב-3 בפברואר 2025, עבר אגואדו לאלצ'ה מהליגה הספרדית השנייה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל סרגוסה
קטגוריה:כדורגלני אלצ'ה
קטגוריה:ספרדים שנולדו ב-2000
דלה (קנקן קפה)

[ממוזער|300x300 פיקסלים|דלות ב[הנגב]]
ימין|ממוזער|333x333 פיקסלים|דלות
[ממוזער|אדם [דרוזים|דרוזי מחזיק בדלה]]
**דלה** (בערבית: دَلَّة), נקרא גם **בכרג**' (בערבית: بَكْرَج), הוא קנקן קפה ערבי מסורתי המשמש במשך מאות שנים להכנה והגשה של קהווה (קפה ערבי).

הוא נפוץ במסורת הקפה של חצי האי ערב ושל הבדואים, וברמה פחותה יותר בלבנט וצפון אפריקה. בדואים קדומים השתמשו בדלה בטקס הכנת הקפה.

מקורותיה של הדלה אינם ברורים. בין ההתייחסויות המוקדמות ביותר לדלה כקנקן לקפה בצורתה המודרנית מתוארכות לאמצע המאה ה-17.

## קישורים חיצוניים

## הערות שוליים

קטגוריה:קפה
קטגוריה:כלי בישול
קטגוריה:המטבח הערבי